Diari Oficial de la Generalitat Valenciana


Sumari del DOGV 8209, del 10-01-2018 (2017/11883)

RESOLUCIÓ d'11 de novembre de 2017, de la Subdirecció General de Relacions Laborals, per la qual es disposa el depòsit i la publicitat dels nous estatuts de l'organització empresarial denominada Associació d'Empresaris de Camps de Golf de la Costa Blanca.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8209

Data del DOGV
:   10-01-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/11244


Data del document
:   11-11-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ d'11 de novembre de 2017, de la Subdirecció General de Relacions Laborals, per la qual es disposa el depòsit i la publicitat dels nous estatuts de l'organització empresarial denominada Associació d'Empresaris de Camps de Golf de la Costa Blanca. [2017/11560]  
Ha sigut admés el depòsit dels nous estatuts de l'organització empresarial denominada Associació d'Empresaris de Camps de Golf de la Costa Blanca, després de comprovar que reuneixen els requisits que preveuen la Llei 19/1977, d'1 d'abril, sobre regulació del dret d'associació sindical (BOE 04.04.1977); el Reial decret 416/2015, de 29 de maig, sobre depòsit d'estatuts d'organitzacions sindicals i empresarials (BOE 20.06.2015), i l'Ordre 1/2016, de 19 de maig, de la Conselleria d'Economia Sostenible, Sectors Productius, Comerç i Treball, per la qual es crea i regula el depòsit d'estatuts de les organitzacions sindicals i empresarials de la Comunitat Valenciana a través de mitjans electrònics (DOGV 26.05.2016).  
La sol·licitud va ser formulada per mitjà d'un escrit presentat el dia 28 de novembre de 2017.   
La modificació dels Estatuts va ser aprovada en l'Assemblea General celebrada el dia 28 de setembre de 2017, i afecta El conjunt de l'articulat, incloent-hi l'ampliació de l'àmbit territorial, que passa a ser el de la Comunitat Valenciana, i la modificació de la denominació, que passa a ser la següent: Associació d'Empresaris de Camps de Golf de la Costa Blanca i Comunitat Valenciana. La certificació de l'acord consta firmada pel secretari, Angel Llopes Molina, amb el vistiplau del president, Salvador Lucas Lozano.  
S'indica que en els estatuts consta com a domicili de l'entitat l'avinguda Justo Quesada, s/n, de Rojales, 03523, i que el seu àmbit funcional són les persones titulars de l'explotació tècnica i econòmica d'un o més camps de golf a la Comunitat Valenciana, o d'un camp de golf en construcció, degudament autoritzat pels organismes oficials competents.  
  
Es disposa la publicitat de la present resolució per mitjà de la seua inserció en el Diari Oficial de la Generalitat Valenciana.  
Qualsevol interessat podrà examinar el document depositat i obtindre'n una còpia en aquest centre directiu, situat a l'avinguda Navarro Reverter, núm. 2, 1a planta, de València, i es podrà impugnar davant de la Sala Social del Tribunal Superior de Justícia de la Comunitat Valenciana, d'acord amb el que disposa la Llei 36/2011, de 10 d'octubre, reguladora de la jurisdicció social (BOE 11.10.2011).  
La competència de la Subdirecció General de Relacions Laborals ve determinada pel Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i per l'article 4.4 de l'Ordre 1/2016.  
  
València, 11 de novembre de 2017.- El subdirector general de Relacions Laborals: Juan Ignacio Soler Tormo.